ΚΑΝΟΝΙΣΜΟΣ (ΕΟΚ) αριθ. 283/92 ΤΟΥ ΣΥΜΒΟΥΛΙΟΥ της 3ης Φεβρουαρίου 1992 για το άνοιγμα και τον τρόπο διαχείρισης κοινοτικών δασμολογικών ποσοστώσεων για μπακαλιάρους και ψάρια του είδους Boreogadus saida, αποξεραμένα, αλατισμένα ή σε άλμη, καταγωγής Νορβηγίας (1992)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πράξη προσχώρησης της Ισπανίας και της Πορτογαλίας,

τη πρόταση της Επιτροπής,

Εκτιμώντας:

ότι, στις 14 Μαΐου 1973, συνήφθη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας- ότι, συνεπεία της προσχώρησης της Ισπανίας και της Πορτογαλίας στην Κοινότητα, συνήφθη συμφωνία υπό μορφή ανταλλαγής επιστολών η οποία εγκρίθηκε με την απόφαση 86/557/ΕΟΚ (1)-

ότι αυτή η τελευταία συμφωνία προβλέπει το άνοιγμα, σε μια ημερομηνία που θα καθοριστεί με κοινή συμφωνία, κοινοτικών δασμολογικών ποσοστώσεων, με μειωμένους ή μηδενικούς δασμούς, για μπακαλιάρους και ψάρια του είδους Boreogadus saida καταγωγής Νορβηγίας- ότι θα πρέπει, συνεπώς, να ανοιχθούν οι εν λόγω δασμολογικές ποσοστώσεις για την περίοδο που έχει συμφωνηθεί, δηλαδή από την 1η Απριλίου μέχρι τις 31 Δεκεμβρίου 1992-

ότι θα πρέπει να εξασφαλιστεί, ιδίως, η ίση και συνεχής πρόσβαση όλων των εισαγωγέων της Κοινότητας στις εν λόγω ποσοστώσεις και η αδιάλειπτη εφαρμογή των δασμών που προβλέπονται γι' αυτές τις ποσοστώσεις, σε όλες τις εισαγωγές των εν λόγω προϊόντων σε όλα τα κράτη μέλη μέχρι την εξάντληση των εν λόγω ποσοστώσεων- ότι πρέπει να ληφθούν τα απαραίτητα μέτρα προκειμένου να εξασφαλιστεί μια κοινοτική και αποτελεσματική διαχείριση των δασμολογικών ποσοστώσεων, προβλέποντας τη δυνατότητα για τα κράτη μέλη να προβαίνουν σε αναλήψεις των αναγκαίων ποσοτήτων από τις ποσοστωτικές ποσότητες που αντιστοιχούν σε διαπιστωμένες πραγματικές εισαγωγές- ότι αυτός ο τρόπος διαχείρισης απαιτεί τη στενή συνεργασία μεταξύ των κρατών μελών και της Επιτροπής-

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και αντιπροσωπεύονται από την οικονομική ένωση Μπενελούξ, κάθε εργασία σχετική με τη διαχείριση των ποσοστώσεων μπορεί να πραγματοποιείται από ένα από τα μέλη της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την 1η Απριλίου μέχρι τις 31 Δεκεμβρίου 1992, οι δασμοί που εφαρμόζονται κατά την εισαγωγή των προϊόντων που ορίζονται κατωτέρω, καταγωγής Νορβηγίας, αναστέλλονται στα επίπεδα και μέσα στα όρια των δασμολογικών ποσοστώσεων που αναγράφονται για καθένα από αυτά:

Αύξων

αριθμός Κωδικός ΣΟ (*) Περιγραφή εμπορευμάτων Ποσότητα

της ποσόστωσης

(τόνοι) Δασμός

% 0305 Ψάρια αποξεραμένα, αλατισμένα ή σε άλμη. Ψάρια καπνιστά, έστω και ψημένα πριν ή κατά τη διάρκεια του καπνίσματος. Αλεύρι ψαριών κατάλληλο για τη διατροφή των ανθρώπων: Ψάρια αποξεραμένα, έστω και αλατισμένα αλλά όχι καπνιστά: 0305 51 Μπακαλιάροι (Gadus morhua, Gadus ogac, Gadus macrocephalus): 09.0703 ex 0305 51 90 Αποξεραμένοι και αλατισμένοι: Εκτός των μπακαλιάρων του είδους Gadus macrocephalus 13 250 0 0305 59 Άλλα: Ψάρια του είδους Boreogadus saida: 0305 59 19 Αποξεραμένα μη αλατισμένα Ψάρια αλατισμένα, όχι όμως αποξεραμένα ούτε καπνιστά και ψάρια σε άλμη: 09.0705 ex 0305 62 00 Μπακαλιάροι (Gadus morhua, Gadus ogac, Gadus macrocephalus): Εκτός του είδους Gadus macrocephalus 10 000 0 0305 69 Άλλα: 0305 69 10 Ψάρια του είδους Boreogadus saida

(*) Βλέπε κωδικούς Taric στο παράρτημα.

Μέσα στα όρια αυτών των δασμολογικών ποσοστώσεων, το Βασίλειο της Ισπανίας και η Πορτογαλική Δημοκρατία εφαρμόζουν δασμούς 0,9 % και 0 % αντίστοιχα.

2. Οι εισαγωγές αυτών των προϊόντων απολαύουν του πλεονεκτήματος των ποσοστώσεων που αναφέρονται στην παράγραφο 1 μόνο με την προϋπόθεση ότι η τιμή "ελεύθερο στα σύνορα", που καθορίζεται από τα κράτη μέλη σύμφωνα με το άρθρο 21 του κανονισμού (ΕΟΚ) αριθ. 3687/91 (2), είναι τουλάχιστον ίση με την τιμή αναγωγής που ενδεχομένως έχει καθοριστεί από την Κοινότητα για τα εν λόγω προϊόντα ή κατηγορίες προϊόντων.

3. Το πρωτόκολλο περί καθορισμού της εννοίας "καταγόμενα προϊόντα" ή "προϊόντα καταγωγής" και περί των μεθόδων διοικητικής συνεργασίας, που έχει προσαρτηθεί στη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, τυγχάνει εφαρμογής.

Άρθρο 2

Οι δασμολογικές ποσοστώσεις που αναφέρονται στο άρθρο 1 διαχειρίζονται από την Επιτροπή, η οποία δύναται να λαμβάνει κάθε χρήσμο διοικητικό μέτρο προκειμένου να εξασφαλιστεί μια αποτελεσματική διαχείριση.

Άρθρο 3

Εάν ένας εισαγωγέας προσκομίσει σε ένα κράτος μέλος διασάφηση θέσης σε ελεύθερη κυκλοφορία στην οποία περιλαμβάνεται αίτηση χορήγησης ευεργετήματος του προτιμησιακού καθεστώτος για ένα προϊόν που αναφέρεται στον παρόντα κανονισμό και εάν αυτή η διασάφηση γίνεται δεκτή από τις τελωνειακές αρχές, το συγκεκριμένο κράτος μέλος προβαίνει, με κοινοποίηση στην Επιτροπή, στην ανάληψη, από το ποσό της ποσόστωσης, ποσότητας ανάλογης των αναγκών αυτών.

Οι αιτήσεις για ανάληψη, με την ένδειξη της ημερομηνίας αποδοχής των εν λόγω διασαφήσεων, πρέπει να διαβιβάζονται, χωρίς καθυστέρηση, στην Επιτροπή.

Οι αναλήψεις χορηγούνται από την Επιτροπή σε συνάρτηση με την ημερομηνία αποδοχής των διασαφήσεων θέσης σε ελεύθερη κυκλοφορία από τις τελωνειακές αρχές του συγκεκριμένου κράτους μέλους, στο μέτρο που το διαθέσιμο υπόλοιπο το επιτρέπει.

Εάν ένα κράτος μέλος δεν χρησιμοποιήσει τις αναληφθείσες ποσότητες, τις επιστρέφει, μόλις αυτό είναι δυνατό, στο ποσό της αντίστοιχης ποσόστωσης.

Εάν οι αιτούμενες ποσότητες είναι μεγαλύτερες από το διαθέσιμο υπόλοιπο του ποσού της ποσόστωσης, η κατανομή γίνεται pro rata των αιτήσεων. Η Επιτροπή ενημερώνει σχετικά τα κράτη μέλη.

Άρθρο 4

Κάθε κράτος μέλος εξασφαλίζει στους εισαγωγείς των εν λόγω προϊόντων την ίση και συνεχή πρόσβαση στις ποσοστώσεις, εφόσον το επιτρέπει το υπόλοιπο της αντίστοιχης ποσοστωτικής ποσότητας.

Άρθρο 5

Τα κράτη μέλη και η Επιτροπή συνεργάζονται στενά για την τήρηση του παρόντος κανονισμού.

Άρθρο 6

Ο παρών κανονισμός αρχίζει να ισχύει την 1η Απριλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Φεβρουαρίου 1992. Για το Συμβούλιο

Ο Πρόεδρος

Joao de Deus PINHEIRO

(1) ΕΕ αριθ. L 328 της 22. 11. 1986, σ. 76. (2) ΕΕ αριθ. L 354 της 23. 12. 1991, σ. 1.

ΠΑΡΑΡΤΗΜΑ

Κωδικοί Taric

Αύξων αριθμός Κωδικοί ΣΟ Κωδικοί Taric 09.0703 ex 0305 51 90 0305 51 90 * 11

* 19

* 20 09.0705 ex 0305 62 00 0305 62 00 * 11

* 19

* 21

* 29

* 31

* 39